TIEDOTE 3.6.2014

**Teemu Selänne debytoi kiekkokommentaattorina Viasatilla**

**Los Angeles Kings ja New York Rangers kohtaavat keskiviikkona alkavissa Stanley Cup -finaaleissa. Viasat näyttää kaikki finaalipelit selostettuna suoraan paikan päältä. Paikan päällä pelejä selostamassa on Antti Mäkinen ja kahdessa ensimmäisessä Stanley Cup -finaalipelissä kommentaattorina kuullaan Teemu Selännettä.**

Stanley Cup -finaalit alkavat Viasat Hockey Finland -kanavalla keskiviikon ja torstain välisenä yönä kello 3:00 Suomen aikaan. Viasat Hockey Finland seuraa pelejä paikan päältä koko finaalien ajan ja kaikki pelit on nähtävissä myös Viaplayn kautta. Lisämakua ensimmäiseen kahteen finaalipeliin tuo kommentaattorina kuultava Teemu Selänne.

”Stanley Cup -finaalit ovat kiekkokauden huipentuma ja olemme virittäneet Viasat Hockey Finlandin kiekkotiimin huippuiskuun. Meille on suuri kunnia saada suomalainen kiekkolegenda kommentaattoriksi, Teemu Selänne tuo huikean lisäsäväyksen ensimmäisiin finaalipeleihin,” hehkuttaa Viasatin toimitusjohtaja **Johannes Leppänen**.

Suorana nähtävien Stanley Cup -finaalipelien lisäksi Viasat tarjoaa runsaasti ilmaista lisämateriaalia Pelipäivä-sivustollaan. Osoitteessaa www.viasat.fi/pelipaiva.

Finaalien aikataulu Viasat Hockey Finlandilla ja Viaplayssa.

**Torstaina 5.6.**

kello 03.00 Los Angeles Kings – NY Rangers

**Sunnuntaina 8.6.**

kello 02.00 Los Angeles Kings – NY Rangers

**Tiistaina 10.6.**

kello 03.00 NY Rangers – Los Angeles Kings

**Torstaina 12.6.**

kello 03.00 NY Rangers – Los Angeles Kings

**Mahdollisesti:**

Lauantaina 14.6. kello 03.00 Los Angeles – NY Rangers

Tiistaina 17.6. kello 03.00 NY Rangers – Los Angeles Kings

Torstaina 19.6. kello 03.00 Los Angeles – NY Rangers

Lisätietoja Viasatin ja Viaplayn ohjelmistosta: <http://www.viasat.fi/urheilu>

**Lisätietoja:**

Johannes Leppänen

toimitusjohtaja

Viasat Finland Oy

Puh: 040 162 1761

Johannes.leppanen@viasat.fi

**Modern Times Group (MTG) ja Viasat Finland Oy**

*Oy Viasat Finland Ab on osa kansainvälistä, neljässä maanosassa toimivaa Modern Times Group (MTG) -mediakonsernia, johon kuuluu maksu- ja ilmaistelevisioita, radioita ja tuotantoyhtiöitä. MTG:n Viasat Broadcastingiin kuuluu ilmais- ja maksutelevisiokanavia, jotka ovat saatavilla Viasatin oman satelliitin kautta, televisiolähetysverkoissa (kaapeli, satelliitti ja IPTV) ja Internetissä. MTG on Venäjän suurimman itsenäisen televisioyhtiö CTC Median pääomistaja. Modern Times Group on kasvuyritys ja se on listattu Tukholman Nasdaq OMX -pörssissä.*

*Modern Times Group on kasvuyritys ja se on tuottanut 13,3 miljardin kruunun myynnin ja 2,1 miljardin kruunun liiketuloksen vuonna 2012. MTG:n A- ja B -osakkeet on listattu Tukholman Nasdaq OMX -pörssissä (MTGA ja MTGB).*